ભાઇ-બહેનના પવિત્ર પ્રેમના પ્રતિક સમાજ રક્ષાબંધનનો તહેવાર નજીક આવી રહ્યો છે. ત્યારે રાજકોટમાં હાલ કોરોનાની મહામારીને કારણે ઈમિટેશનનો વ્યવસાય ઠપ્પ થઇ ગયો છે. આથી વેપારીઓ અને કારીગરો પોતાનું ગુજરાન ચલાવવા માટે રક્ષાબંધનના તહેવારને ધ્યાને લઇને અવનવી રાખડી બનાવી રહ્યા છે. આ વર્ષે રાજકોટમાં નવો જ ટ્રેન્ડ જોવા મળી રહ્યો છે. વેપારીઓ દ્વારા પીઝા, બર્ગર, ઢોસા, મિક્સ મિઠાઈ જેવી ફૂડ થીમ પર રાખડી બનાવી રહ્યા છે. આ રાખડી બાળકોમાં આકર્ષણનું કેન્દ્ર બની છે.